Johannes Aare

Johannes Aare (kuni 1934 Johannes Ahrenschild; 28. märts 1915 Kalitsa, Väinjärve vald, Järvamaa – 23. detsember 2000 Tallinn) oli eesti insener ja ehitusteadlane.

Haridus
Ta lõpetas 1934. aastal Järva Maakonna Paide Avaliku Ühisgümnaasiumi, õppis 1934–1936 Tartu Ülikooli tehnikaosakonnas, lõpetas 1943. aastal Tallinna Tehnikaülikooli ehitus- ja mehaanikateaduskonna tööstus- ja tsiviilehituse erialal (cum laude). Akadeemiliselt oli ta Korporatsioon Tehnola liige. 

Lipnik 1938. Oli ansambli Laulvad Seilorid liige. 

Kuna Nõukogude ajal ei arvestatud Saksa aja lõpetamisi, pidi ta 1949. aastal lõpetama sama stuudiumi teist korda, sedakorda Tallinna Polütehnilises Instituudis (TPI). Tehnikakandidaat 1954. aastal TPI-s, tehnikadoktor 1972. aastal TPI-s.

Töö
Eesti NSV Hariduse Rahvakomissariaadi ja Maanteede Valitsuse ehitustehnik 1940–1941. TPI-s 1939, 1940–2000 geodeesia laboratooriumi ajutine abijõud 1939, 1940–1941; tugevus-, ehitusmehaanika ja konstruktsioonide laboratooriumi vanemassistent 1942–1944; ehitusmehaanika ja konstruktsioonide kateedri vanemõpetaja 1945–1953.

Ta oli ehituskonstruktsioonide kateedri dotsent 1953–1972, professor 1972–1991 ning ehitiste projekteerimise instituudi teraskonstruktsioonide õppetooli emeriitprofessor 1992–2000.

Teadustöö põhisuunad
Õhukeseseinaliste metalltalade, -raamide ja -sildade töökindlus, loonud nende metallisäästliku projekteerimise.

Looming

Teoseid
Avaldanud üle 115 publikatsiooni, 5 õpikut, 4 autoritunnistust.
"Terasest täisseinalise tala toepaneeli töötamine pärastkriitilises staadiumis". Tallinna Polütehniline Instituut, ehituskonstruktsioonide kateeder. Käsikiri. 1953
"Metallkonstruktsioonid. Käsiraamat ehitusinseneridele ja -tehnikutele ning õpik ehituse eriala üliõpilastele ja ehitustehnikumi õpilastele". Kaasautor Valdek Kulbach
1961 I köide. Eesti Riiklik Kirjastus. Tallinn
1970 II köide. Eesti Riiklik Kirjastus. Tallinn
"Ehituskonstruktsioonide projekteerimise alused". Kaasautorid Heinrich Laul, Leonid Allikas jt. Valgus. Tallinn 1969
"Metallkonstruktsioonid. Üldkursus". Kaasautor Valdek Kulbach. Valgus. Tallinn 1985

Ehitisi ja seadmeid
Suure tõstevõimsusega (kuni 1000 tonni) tõstemastid. Kaasautor Valdek Kulbach
Tallinna Masinatehase 200 t tõstevõimsusega montaažmastid
Kadrioru tennisehall ja selle 55 m sildega terasraamid
Nõmme jalakäijate sild
Tartu jalakäijate sild 
Tõravere observatooriumi kupli teraskonstruktsioon

Teaduskorralduslik ja inseneritegevus
Oli uurimissuuna "Õhukeseseinalised metallkonstruktsioonid" teaduslik juhendaja. Tema juhendamisel on kaitstud 13 väitekirja.

Tallinna Teadlaste Maja liige.

Tunnustus
1970 – Nõukogude Eesti preemia (kollektiivne)
1985 – NSV Liidu Ministrite Nõukogu preemia (kollektiiv, kuhu kuulus ka professor Valdek Kulbach)
NSV Liidu ja Eesti NSV Kõrg- ja Keskerihariduse ministeeriumi aukirjad

Isiklikku
Tema pojad on ajakirjanik ja poliitik Juhan Aare, muusik Tõnu Aare ning ettevõtja Mart Aare.

Viited

Kirjandus
ENE 1. Tallinn 1968. Lk 21
ENE 1. Tallinn 1985. Lk 22
"Tallinna Polütehniline Instituut 1936–1986". Tallinn 1986. Lk 152,169, 227, 231, 233–235, 406, 438, 440–442
"Ehitusinsenerid TPI-st". Tallinn 1986. Lk k 117–120, 174
Tallinna Tehnikaülikooli professorid 1. jaanuar 1993. Lk 7
Valdek Kulbach. "Johannes Aare 28.03.1915–23.12.2000". // Tallinna Tehnikaülikooli aastaraamat 2000. Lk 295–296
EE 14. Tallinn 2000. Lk 5
ETBL 1. Tallinn 2000
EMajBL. Tallinn 2003

Välislingid
Album Academicum Universitatis Tartuensis 1918-1944
Eesti ohvitserid 1918-1940
Johannes Aare. TEA e-entsüklopeedia vabavaraversioon
Urmas Mänd. "Emeriitprofessor Johannes Aarele, juubilarile - 85". Tehnikaülikool, 3. aprill 2000
"Suri tuntud teadlane ja õppejõud Johannes Aare". EPL, 23. detsember 2000
Haud Tallinna Metsakalmistul

Eesti ehitusinsenerid
Eesti ehitusteadlased
Eesti ehituskonstruktorid
Tallinna Tehnikaülikooli vilistlased
Korporatsioon Tehnola liikmed
Tallinna Tehnikaülikooli professorid
Metsakalmistule maetud
Sündinud 1915
Surnud 2000